《一剪梅 庆郑君存良七十寿》
明代·程敏政

乔木江村映锦沙。尚义人家，积善生涯。画堂开宴鼓频挝，砌拥兰芽，鬓点霜华。

辉辉晴日上檐牙。词吐天葩，酒泛流霞。百年冰玉两无瑕，醉眼生花，仙枣如瓜。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。